Այս պահի դրությամբ կարեւորագույն եւ առաջնային խնդիրը, Արծրունու համար, լյուստրացիայի խնդիրն է․ «Սա առաջինն է, ինչ պետք է արվի, մարդիկ, որոնք գործակալ են եղել եւ իրենց իշխանության մեջ ունեցել են նման դեպքեր, պետք է զրկվեն հնարավորությունից՝ պաշտոններ գրավել առնվազն 20-30 տարի, եւ նրանց անունները պետք է հրապարակվեն։ Սա ինձ համար սկզբունքային հարց է, ազգը պետք է ճանաչի ներսի տականքին եւ համապատասխան վերաբերմունք դրեսեւորի։ Որքան էլ մենք հիմա ոգեւորված ենք եւ հետ ենք մղել իրականության ազդակները, որոնք ապրել է մեր ազգը՝ նկատի ունեմ անօրինությունները, օրենքի բացակայությունը, կլանայնությունը, կրիմինալիզացիան։ 2-րդ խնդիրը, որքան էլ զարմանալի թվա այս պահին, կրթական համակարգում դասական հայերենին անցնելու հետ է կապված, այսինքն՝ դասական հայերենը պետք է վերադարձվի ազգին, եւ դա այն պլատֆորմը կլինի, որտեղ տարբերությունները եւ ներքին հակասությունները մեխանիկորեն կվերանան, որ տարանջատում է սփյուռքահայերին ու հայաստանաբնակներին։ Սա ազգային ինքնագիտակցության համար կարեւորագույն փուլ է, որն ինձ համար առաջնային է, ինչպես լյուստրացիան»։